# איתן שוורץ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איתן שוורץ זכה בעונה הראשונה של השגריר - תוכנית ריאליטי טלוויזיונית אשר שודרה בערוץ 2 על ידי הזכיינית שידורי קשת. התוכנית עקבה אחר 14 מתמודדים המבצעים משימות הסברה.

איתן שוורץ נולד בניו-יורק והיגר עם משפחתו לישראל בגיל שבע. מגיל צעיר התעניין באמנויות הבמה (למד בלט במשך שנתיים) והשתתף במבחר הצגות. כמו כן היה חבר במקהלת ילדים והופיע עם האופרה הישראלית. כנער, המשיך איתן להתענין באמנויות. הוא למד בבית הספר התיכון לאמנויות על שם תלמה ילין במגמת תיאטרון ושיחק בתפקיד הראשי במחזה "אבודים ביונקרס" מאת ניל סיימון בתיאטרון הקאמרי.

לאחר סיום בית הספר התיכון שירת איתן שוורץ ככתב תרבות בתחנת הרדיו הצבאית גלי צה"ל. לאחר שירות בן ארבע שנים, נסע לפריס והצטרף לקבוצת תיאטרון מקומית. תחנתו הבאה הייתה ניו-יורק, שם למד באוניברסיטת קולומביה וסיים תואר B.A. בתקשורת לינגוויסטית (תחום באנתרופולוגיה) בהצטיינות יתרה. כמו כן השתתף במספר הפקות תיאטרון מקומיות.

עם חזרתו לישראל הצטרף איתן לערוץ הילדים בכבלים (ערוץ 6) ועבד כעורך וככתב בתוכנית החדשות היומית לילדים "חמש וחצי". לאחר מכן עבד ככתב בידור בתוכנית הבידור היומית "ערב טוב עם גיא פינס". הוא כתב וביים מספר קלטות לילדים בכיכוב אחיו, מתן אריאל. בספטמבר 2004 הצטרף איתן שוורץ לתוכנית "השגריר", תוכנית מציאות חדשנית שהתמקדה ביצירת יחסי ציבור טובים יותר לישראל. במהלך ארבעת חודשי התוכנית התמודד איתן מול 13 נשים וגברים על הזכות לייצג את ישראל מטעם ארגון ישראל בלב שבניו-יורק.

באוגוסט 2006 החל שוורץ להגיש את הפינה "היה בטלוויזיה" בתוכנית העולם הבוקר של רשת. במסגרת הפינה מסביר שוורץ את המהלכים המובילים לשידורי חדשות בארץ ובעולם, ומביא מידע ממאחורי הקלעים של התקשורת.

## [עריכה] קישורים חיצוניים

- השגריר - האתר הרשמי
- ישראל בלב - האתר הרשמי
- איתן שוורץ - האתר הרשמי

מקור: http://he.wikipedia.org../../../%D7%90/%D7%99/%D7%AA/%D7%90%D7%99%D7%AA%D7%9F_%D7%A9%D7%95%D7%95%D7%A8%D7%A5.html

קטגוריות: ישראלים | קשת (זכיינית שידור) | בוגרי תלמה ילין

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English